Nr. înregistrare: 47144/04.08.2026

PROIECT DE HOTĂRÂRE
pentru modificarea și completarea HCL nr. 4/2017 privind aprobarea 
Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, 
cu modificările și completările ulterioare

Consiliul Local al Municipiului Sfântu Gheorghe, în ședință ordinară;
Având în vedere Referatul de aprobare nr. 47142/04.08.2026 al viceprimarului municipiului, dl. Toth-Birtan Csaba;
Având în vedere Raportul de specialitate nr. 47146/04.08.2026 al Compartimentului administrație locală din cadrul Primăriei municipiului Sfântu Gheorghe;
Având în vedere Referatele Comisiilor de specialitate ale Consiliului Local al Municipiului Sfântu Gheorghe;
Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;
Ținând cont de necesitatea remedierii cu celeritate a unei situații semnalate de Instituția Prefectului – Județul Covasna sub aspectul legalității și asigurării posibilității achitării taxei de parcare inclusiv în numerar, în interesul utilizatorilor serviciului public se impune adoptarea prezentei hotărâri prin procedură de urgență;
În conformitate cu prevederile art. 129 alin (2) lit. b), c), d) și alin. (7) lit. s) din OUG nr. 57/2019 privind Codul administrativ, cu modificările și completările ulterioare;
În temeiul art. 139 alin (1) și art. 196 alin (1) lit. a) din OUG nr. 57/2019 privind Codul administrativ, cu modificările și completările ulterioare;

HOTĂRĂȘTE

ART. 1. – Se aprobă modificarea şi completarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, aprobat prin HCL nr. 4/2017, cu modificările și completările ulterioare, după cum urmează:
I. Articolul 6 va avea următorul cuprins:
”Art. 6. – (1) Utilizarea, respectiv, oprirea/staționarea/parcarea în parcările publice cu plată în intervalul de ore 8.30 – 16.30 este permisă numai în baza unui abonament de parcare valabil sau, în lipsa acestuia, prin achitarea contravalorii taxei de parcare, în sistem de autotaxare, prin transmiterea unui SMS de pe telefon la un număr scurt destinat acestui serviciu, prin intermediul aplicației mobile dedicate, ori pe baza unui tichet de parcare valabil.
(2) Tichetul de parcare este un instrument de plată ce atestă plata taxei de parcare pe o perioadă determinată, achiziționat prin numerar de la casieria din cadrul Direcției generale economică și fiscală al Primăriei municipiului Sfântu Gheorghe, situată la sediul de pe str. Oltului nr. 2 și a cărui validare dă dreptul posesorului să utilizeze legal locul de parcare, în perioada și zona indicată. Validarea tichetului de parcare se realizează de către utilizatori, prin răzuirea în rubrica corespunzătoare lunii, zilei, orei și minutului sosirii la locul de parcare.
(3) Timpul de parcare conferit poate fi mărit prin validarea consecutivă în timp, ca perioadă de valabilitate şi expunerea mai multor tichete sau trimiterea mai multor SMS-uri sau repetarea ocupării locului prin aplicația mobilă dedicată.
(4) Abonamentele și tichetele de parcare validate se expun la loc vizibil în interiorul, sau, după caz, în exteriorul vehiculului/autovehiculului (mopede, motociclete), pe bord ori pe parbrizul din față al acestuia, permițând controlul validității acestora. 
(5) În zilele de sâmbătă și duminică, în zilele de sărbători legale sau declarate nelucrătoare, precum și în afara orarului 8.30-16.30 parcarea este fără plată.”
II. Articolul 7 va avea următorul cuprins:
”Art. 7. – Oprirea/staționarea/parcarea în parcările publice cu plată este permisă numai în baza unui abonament de parcare valabil sau, în lipsa acestuia, după achitarea taxei prin SMS/aplicație, ori pe baza unui tichet de parcare valabil, cu respectarea zonei de taxare și a perioadei de valabilitate corespunzătoare.”
III. Articolul 24 va avea următorul cuprins:
”Art. 24 – Constituie încălcări ale prevederilor prezentului Regulament următoarele fapte săvârșite de către conducătorii auto sau proprietarii/deținătorii/utilizatorii de vehicule/autovehicule, persoane fizice sau juridice, după caz:
a) neplata taxei de parcare sau parcarea cu nerespectarea zonei de taxare;
b) neexpunerea, la loc vizibil, în interiorul vehiculului/autovehiculului, sau, după caz, în exteriorul acestora (mopede, motociclete) pe bord ori pe parbrizul din față, a abonamentului sau a tichetului de parcare, astfel încât să se permită controlul/vizualizarea acestora, respectiv, zona de taxare, perioada de valabilitate și data emiterii
c) depășirea timpului de parcare conferit de abonament, de SMS/aplicație mobilă, ori de tichetul de parcare validat.”
ART. 2. – Cu executarea prevederilor prezentei hotărâri se încredințează Direcția generală economică și fiscală, Compartimentul pentru autorizarea serviciilor de transport public local, Compartimentul relații cu publicul, informații, registratură din cadrul Primăriei municipiului Sfântu Gheorghe și Poliția Locală a Municipiului Sfântu Gheorghe.

Sfântu Gheorghe, la _________________ 2026.

PREȘEDINTE DE ȘEDINȚĂ




	Regulamentul de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, aprobat prin HCL nr. 4/2017, cu modificările și completările ulterioare

VARIANTA ÎN VIGOARE,
în urma adoptării HCL nr. 369/2025

	PROPUNERI

	Art. 6 – (1) Utilizarea, respectiv, oprirea/staționarea/parcarea în parcările publice cu plată în intervalul de ore 8.30 – 16.30 este permisă numai după achitarea contravalorii taxei aferente, în sistem de autotaxare, prin transmiterea unui SMS de pe telefon la un număr scurt sau plata prin aplicație mobilă dedicată sau în baza abonamentului de parcare obținute anticipat prin plata taxei de parcare și expuse la loc vizibil în interiorul, sau, după caz, în exteriorul vehiculului/autovehiculului (mopede, motociclete), pe bord ori pe parbrizul din față al acestuia.

(2) În zilele de sâmbătă și duminică, în zilele de sărbători legale sau declarate
nelucrătoare, precum și în afara orarului 8.30-16.30 parcarea este fără plată.
	Art. 6. – (1) Utilizarea, respectiv, oprirea/staționarea/parcarea în parcările publice cu plată în intervalul de ore 8.30 – 16.30 este permisă numai în baza unui abonament de parcare valabil sau, în lipsa acestuia, prin achitarea contravalorii taxei de parcare, în sistem de autotaxare, prin transmiterea unui SMS de pe telefon la un număr scurt destinat acestui serviciu, prin intermediul aplicației mobile dedicate, ori pe baza unui tichet de parcare valabil.
(2) Tichetul de parcare este un instrument de plată ce atestă plata taxei de parcare pe o perioadă determinată, achiziționat prin numerar de la casieria din cadrul Direcției generale economică și fiscală al Primăriei municipiului Sfântu Gheorghe, situată la sediul de pe str. Oltului nr. 2 și a cărui validare dă dreptul posesorului să utilizeze legal locul de parcare, în perioada și zona indicată. Validarea tichetului de parcare se realizează de către utilizatori, prin răzuirea în rubrica corespunzătoare lunii, zilei, orei și minutului sosirii la locul de parcare.
(3) Timpul de parcare conferit poate fi mărit prin validarea consecutivă în timp, ca perioadă de valabilitate şi expunerea mai multor tichete sau trimiterea mai multor SMS-uri sau repetarea ocupării locului prin aplicația mobilă dedicată.
(4) Abonamentele și tichetele de parcare validate se expun la loc vizibil în interiorul, sau, după caz, în exteriorul vehiculului/autovehiculului (mopede, motociclete), pe bord ori pe parbrizul din față al acestuia, permițând controlul validității acestora. 
(5) În zilele de sâmbătă și duminică, în zilele de sărbători legale sau declarate nelucrătoare, precum și în afara orarului 8.30-16.30 parcarea este fără plată.

	Art. 7. – Oprirea/staționarea/parcarea pe baza plății prin SMS/aplicație sau pe baza abonamentelor de parcare este permisă numai cu respectarea zonei de taxare și a perioadei de valabilitate a acestora.
	Art. 7. – Oprirea/staționarea/parcarea în parcările publice cu plată este permisă numai în baza unui abonament de parcare valabil sau, în lipsa acestuia, după achitarea taxei prin SMS/aplicație, ori pe baza unui tichet de parcare valabil, cu respectarea zonei de taxare și a perioadei de valabilitate corespunzătoare.

	Art. 24. – Constituie încălcări ale prevederilor prezentului Regulament următoarele fapte săvârșite de către conducătorii auto sau proprietarii/deținătorii/utilizatorii de vehicule/autovehicule, persoane fizice sau juridice, după caz:
a) neplata taxei de parcare sau parcarea cu nerespectarea zonei de taxare;
b) neexpunerea, la loc vizibil, în interiorul vehiculului/autovehiculului, sau, după caz, în exteriorul acestora (mopede, motociclete) pe bord ori pe parbrizul din față, a abonamentului de parcare, astfel încât să se permită controlul/vizualizarea acestora, respectiv, zona de taxare, perioada de valabilitate și data emiterii;
c) depășirea timpului de parcare conferit de SMS/aplicație mobilă sau de abonament.
	Art. 24 – Constituie încălcări ale prevederilor prezentului Regulament următoarele fapte săvârșite de către conducătorii auto sau proprietarii/deținătorii/utilizatorii de vehicule/autovehicule, persoane fizice sau juridice, după caz:
a) neplata taxei de parcare sau parcarea cu nerespectarea zonei de taxare;
b) neexpunerea, la loc vizibil, în interiorul vehiculului/autovehiculului, sau, după caz, în exteriorul acestora (mopede, motociclete) pe bord ori pe parbrizul din față, a abonamentului sau a tichetului de parcare, astfel încât să se permită controlul/vizualizarea acestora, respectiv, zona de taxare, perioada de valabilitate și data emiterii
c) depășirea timpului de parcare conferit de abonament, de SMS/aplicație mobilă, ori de tichetul de parcare validat.





Nr. înregistrare: 47142/04.08.2026

REFERAT DE APROBARE
[bookmark: _GoBack]pentru modificarea și completarea HCL nr. 4/2017 privind aprobarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, 
cu modificările și completările ulterioare

Regulamentul de funcționare al sistemului parcărilor publice cu plată aflat în vigoare în municipiul Sfântu Gheorghe prevede în prezent posibilitatea achitării taxei de parcare exclusiv prin intermediul serviciului SMS și al aplicațiilor electronice dedicate.
În urma adoptării HCL nr. 369/2025, autoritatea publică locală a înregistrat mai multe sesizări formulate de cetățeni prin care s-a reclamat imposibilitatea achitării taxei de parcare în numerar. Au fost invocate dificultăți întâmpinate în special de către persoanele care nu utilizează telefoane inteligente, nu dețin un card bancar, nu utilizează servicii de plată electronică sau provin din alte localități ori din străinătate și nu pot utiliza serviciul SMS disponibil.
Totodată, Instituția Prefectului – Județul Covasna, prin adresa înregistrată la Primăria municipiului Sfântu Gheorghe sub nr. 46829/03.08.2026 a solicitat reanalizarea prevederilor regulamentului sub aspectul legalității eliminării complete a posibilității plății în numerar, apreciind că dispozițiile legale care încurajează implementarea sistemelor moderne de plată nu au ca efect excluderea celorlalte modalități legale de încasare.
În vederea eliminării oricăror interpretări privind legalitatea regulamentului și pentru asigurarea accesului nediscriminatoriu al tuturor utilizatorilor la serviciul public de parcare, se impune completarea regulamentului prin introducerea unei modalități suplimentare de plată, respectiv introducerea tichetului de parcare de tip răzuibil (tipărit), care va putea fi achiziționat inclusiv cu numerar de la casieria din cadrul Direcției generale economică și fiscală a Primăriei municipiului Sfântu Gheorghe.
Implementarea tichetului de parcare pe suport de hârtie nu elimină și nu limitează utilizarea sistemelor electronice existente, ci completează opțiunile de plată disponibile, oferind utilizatorilor posibilitatea de a alege varianta cea mai potrivită.
Față de cele prezentate, propun spre analiză și aprobare Consiliului Local al Municipiului Sfântu Gheorghe proiectul de hotărâre privind modificarea și completarea Regulamentului de funcționare al sistemului de staționare și parcare cu plată din municipiul Sfântu Gheorghe.

VICEPRIMAR
TOTH-BIRTAN CSABA


Nr. înregistrare: 47146/04.08.2026


RAPORT DE SPECIALITATE

la proiectul de hotărâre pentru modificarea și completarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, aprobat prin HCL nr. 4/2017, cu modificările și completările ulterioare

Prezentul raport de specialitate este întocmit în vederea fundamentării proiectului de hotărâre privind modificarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, modificare ce are ca obiect introducerea tichetului de parcare tipărit ca modalitate suplimentară de achitare în numerar a taxei de parcare.
Regulamentul în vigoare prevede în prezent posibilitatea achitării taxei de parcare exclusiv prin intermediul serviciului SMS și al aplicațiilor electronice de plată. În perioada de aplicare a acestuia au fost înregistrate sesizări din partea cetățenilor prin care s-a reclamat lipsa posibilității de achitare a taxei în numerar, fiind semnalate dificultăți de către persoane care nu utilizează aplicații mobile, nu dețin card bancar sau nu pot accesa serviciile electronice de plată. 
Totodată, Instituția Prefectului – Județul Covasna, prin adresa înregistrată la Primăria municipiului Sfântu Gheorghe sub nr. 46829/03.08.2026 a solicitat reanalizarea prevederilor regulamentului referitoare la eliminarea completă a plății în numerar, apreciind că dispozițiile legale privind introducerea sistemelor moderne de plată nu exclud posibilitatea utilizării și a modalităților tradiționale de încasare.
Având în vedere aceste aspecte, se impune completarea regulamentului prin introducerea unei modalități suplimentare de plată, respectiv tichetul de parcare tipărit, care va putea fi achiziționat în numerar de la casieria din cadrul Direcției generale economică și fiscală a Primăriei municipiului Sfântu Gheorghe 
Această soluție nu afectează funcționarea sistemelor electronice existente, care vor fi menținute în continuare, ci oferă utilizatorilor o alternativă accesibilă, contribuind la creșterea gradului de conformare voluntară la plata taxei și la asigurarea unui acces nediscriminatoriu la serviciul public de parcare.
Modificarea propusă are ca scop punerea în acord a regulamentului cu cadrul legal aplicabil și eliminarea unei situații care poate genera dificultăți în aplicarea actului administrativ. Costurile necesare implementării tichetelor de parcare sunt reduse și pot fi acoperite din veniturile obținute prin comercializarea acestora, fără a produce un impact semnificativ asupra bugetului local.
Având în vedere cele de mai sus, apreciem că modificarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată este oportună, necesară și justificată, motiv pentru care propunem Consiliului Local aprobarea proiectului de hotărâre privind introducerea tichetului de parcare tipărit ca modalitate suplimentară de achitare în numerar a taxei de parcare.

Kolumbán Levente
Consilier la Compartiment administrație locală

